یؤروک‌لرین باشلیجا گئچینمه قایناق‌لاری قویون و کئچی ایدی چونکی کؤچ اثناسیندا کیچیک باش حئیوان‌لارلا یئر دَییشدیرمک داها آساندیر. یؤروک طایفالاری و اوبالاری آدلاریندا عومومیتله قویون و کئچی سؤزلرینی ساخلایارلار:  "‌قارا کئچیلی‌" ،  "‌ساری‌ کئچیلی‌"  کیمی. عئینی زاماندا قویونلو یؤروک‌لر دئیه بیلینن آق‌قویونلو و قاراقویونلو طایفالاری نین آدلاری، بو اوبالارین هارادا یاشادیقلارینی دا بللی ائدیر.